‘สภาพัฒน์’ห่วงค่าบาทลากศก.หดยาวถึงปี’54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — สภาพัฒน์ แจงค่าบาทแข็งฉุดเศรษฐกิจหดตัวแล้ว 0.33% คาดลากยาวต่อเนื่องจนถึงปีหน้า
นายอาคม เติมพิทยาไพสิฐ เลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) เปิดเผยว่า สถานการณ์ค่าเงินบาทเฉลี่ย 10 เดือนของปี 2553 อยู่ที่ระดับ 32.01 บาทต่อเหรียญสหรัฐ แข็งค่าขึ้นจากช่วงเดียวกันของปีก่อนถึง 7.17% จึงส่งผลกระทบต่อการขยายตัวของเศรษฐกิจ 0.33% ทำให้ขีดความสามารถของสินค้าไทยลดลง และในช่วงวันที่ 119 พ.ย. ค่าเงินบาทยังคงแข็งค่าต่อเนื่องมาอยู่ที่ระดับ 29.74 บาทต่อเหรียญสหรัฐ เมื่อเทียบสกุลเงินของประเทศคู่ค้าและคู่แข่งอื่น พบว่าค่าเงินบาทปรับแข็งค่าขึ้น โดยดัชนีค่าเงินบาท (เอ็นอีอีอาร์) เดือน ต.ค. 2553 ปรับตัวสูงขึ้นมาอยู่ที่ 80.76 จากระดับ 76.93 ในเดือน ธ.ค. 2552
อย่างไรก็ตาม การเคลื่อนไหวของค่าเงินบาทยังเป็นไปตามกรอบที่ สศช.ได้ประมาณการไว้ที่ระดับ 3032 บาทต่อเหรียญสหรัฐ และคาดว่าในปี 2554 จะมีแรงกดดันค่าเงินบาทต่อเนื่องจากปีนี้ โดยจะอยู่ที่ระดับ 2930 บาทต่อเหรียญสหรัฐ
นายธราดล เปี่ยมพงศ์สานต์ รองเลขาธิการนายกรัฐมนตรี กล่าวว่า ธนาคารแห่งประเทศไทย (ธปท.) แจ้งว่า ค่าเงินในภูมิภาคเริ่มปรับตัวอ่อนค่าลง เนื่องจากความกังวลต่อปัญหาหนี้สาธารณะของไอร์แลนด์ และมาตรการดูแลเงินทุนไหลเข้า สำหรับค่าเงินบาทแข็งค่าสูงสุดในรอบ 13 ปี ที่ 29.51 บาท เมื่อวันที่ 9 พ.ย. ก่อนเคลื่อนไหวในทิศทางเดียวกับค่าเงินในภูมิภาค